Ministru kabineta rīkojuma projekta **„Par valsts nekustamās mantas** **pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Ministru kabineta rīkojuma projekts (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, kā arī, ievērojot Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu un ievērojot likuma "Par zemes privatizāciju lauku apvidos" 19.panta otro daļu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā. Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa nosaka, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Publiskas personas mantas atsavināšanas likuma 5.panta pirmā daļa nosaka, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrā daļa nosaka, ka valsts īpašuma objekti, par kuriem līdz pabeigšanas datumam nav saņemts privatizācijas ierosinājums, var tikt atsavināti Publiskas personas mantas atsavināšanas likuma noteiktā kārtībā.Likuma „Par zemes privatizāciju lauku apvidos” 19.panta otrā daļa paredz, ka valsts zemes atsavināšanu veic valsts akciju sabiedrība „Valsts nekustamie īpašumi”, Publiskas personas mantas atsavināšanas likumā paredzētajos gadījumos un kārtībā.Saskaņā ar Privatizācijas ierosinājumu reģistra informāciju par šajā rīkojuma projektā iekļautajiem valsts nekustamajiem īpašumiem privatizācijas ierosinājumi nav saņemti.1. Nekustamais īpašums **„Ferma Grāviņi”, Catlakšos, Višķu pagastā, Daugavpils novadā** (nekustamā īpašuma kadastra Nr. 4498 004 0060) sastāv no zemes vienības 1,95 ha platībā (zemes vienības kadastra apzīmējums 4498 004 0341) un divām būvēm: cūku kūts (būves kadastra apzīmējums 4498 004 0341 001) ar kopējo platību 1818,9 m2 un šķūņa (būves kadastra apzīmējums 4498 004 0341 002) ar kopējo platību 668,5 m2.Īpašuma tiesības uz nekustamo īpašumu ir nostiprinātas Latvijas valstij Izglītības un zinātnes ministrijas personā Višķu pagasta zemesgrāmatas nodalījumā Nr.1000 0049 0387, lēmuma datuma:02.05.2011.Nekustamā īpašuma kadastrālā vērtība saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) uz 2011. gada 1. janvāri ir Ls 8653. Nekustamais īpašums līdz 2012.gada 28.februārim ir iznomāts zemnieku saimniecībai „STŪRAKMEŅI” (2008.gada 1.februāra Līgums par neapdzīvojamo telpu nomu Nr. 3499-2008, ar grozījumiem 2010.gada 8.februārī Nr. 2; 2008.gada 1.februāra Līgums par zemes nomu Nr.3500-2008, ar grozījumiem 2010.gada 8.februārī Nr.3; 2009.gada 1.jūnija Līgums par neapdzīvojamo telpu nomu Nr.3727-2009, ar grozījumiem 2010.gada 8.februārī Nr.1).Valsts akciju sabiedrībā „Valsts nekustamie īpašumi” 2010.gada 5.maijā ir reģistrēts zemnieku saimniecības „STŪRAKMEŅI” valsts nekustamā īpašuma „Ferma Grāviņi”, Catlakšos, Višķu pagastā, Daugavpils novadā, atsavināšanas ierosinājums. Zemnieku saimniecība „STŪRAKMEŅI” nav Publiskas personas mantas atsavināšanas likuma 4.panta ceturtās daļas subjekts, kurš var ierosināt valsts zemesgabala atsavināšanu un izmantot likumā noteiktās pirmpirkuma tiesības.Nekustamais īpašums nav nepieciešams valsts funkciju nodrošināšanai.Saskaņā ar Publiskas personas mantas atsavināšanas likuma 4.panta pirmo un otro daļu Izglītības un zinātnes ministrija ar 2011.gada 20.maija vēstuli Nr.1-17/2943 ierosina valsts nekustamā īpašuma „Ferma Grāviņi”, Catlakšos, Višķu pagastā, Daugavpils novadā, atsavināšanu.2. Nekustamais īpašums **"Višķu profesionālā vidusskola" Višķu pagastā, Daugavpils novadā** (nekustamā īpašuma kadastra Nr. 4498 005 0457) sastāv no zemes vienības 3,68 haplatībā (zemes vienības kadastra apzīmējums 4498 005 0457).Saskaņā ar informāciju no NĪVKIS zemesgabala kadastrālā vērtība uz 2011.gada 1.janvāri ir Ls 1059. Nekustamā īpašuma lietošanas mērķis:0101 – zeme, kuras galvenā saimnieciskā darbība ir lauksaimniecība.Īpašuma tiesības uz zemesgabalu ir nostiprinātas Latvijas valstij Izglītības un zinātnes ministrijas personā Višķu pagasta zemesgrāmatas nodalījumā Nr.1000 0042 9899, lēmuma datums:07.04.2008.Zemesgabals ir iznomāts Mārim Kursītim . Zemes nomas līgums Nr.3807 ir noslēgts 2009.gada 1.jūnijā un ir spēkā līdz 2012.gada 30.maijam.Saskaņā ar Višķu pagasta teritorijas izmantošanas un apbūves noteikumiem (pieņemti ar Višķu pagasta padomes 2008.gada 6.novembra lēmumu Nr.427, prot.Nr.15, 1.§) minimālā jaunveidojamā zemes vienības platība lauksaimniecībā izmantojamās teritorijās noteikta 3000 m². Zemesgabala „Višķu profesionālā vidusskola”, Višķu pagastā, Daugavpils novadā, platība ir lielāka par Višķu pagastā noteikto minimālo jaunveidojama zemesgabala platību, kā arī zemesgabalam ir nodrošināta piekļuve koplietošanas ceļam un tā konfigurācija pieļauj zemesgabala izmantošanu apbūvei, līdz ar to Publiskas personas mantas atsavināšanas likuma izpratnē zemesgabals ir uzskatāms par atsevišķi lietojamu zemes vienību.Valsts akciju sabiedrībā „Valsts nekustamie īpašumi” 2010.gada 10.maijā ir reģistrēts Māra Kursīša valsts zemesgabala „Višķu profesionālā vidusskola”, Višķu pagastā, Daugavpils novadā, atsavināšanas ierosinājums. Minētā persona nav Publiskas personas mantas atsavināšanas likuma 4.panta ceturtās daļas subjekts, kurš var ierosināt valsts zemesgabala atsavināšanu un izmantot likumā noteiktās pirmpirkuma tiesības.Nekustamais īpašums nav nepieciešams valsts funkciju nodrošināšanai.Saskaņā ar Publiskas personas mantas atsavināšanas likuma 4.panta pirmo un otro daļu Izglītības un zinātnes ministrija ar 2011.gada 7.jūlija vēstuli Nr.1-17/3779 ierosina valsts nekustamā īpašuma „Višķu profesionālā vidusskola”, Višķu pagastā, Daugavpils novadā, atsavināšanu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I.sadaļas 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā – nekustamo īpašumu „Ferma Grāviņi”, Catlakšos, Višķu pagastā, Daugavpils novadā (nekustamā īpašuma kadastra Nr.4498 004 0060); nekustamo īpašumu – zemes vienību "Višķu profesionālā vidusskola" Višķu pagastā, Daugavpils novadā (nekustamā īpašuma kadastra Nr. 4498 005 0457), jo tie nav nepieciešami valsts pārvaldes funkciju veikšanai. Rīkojuma projekts paredz nekustamo īpašumu valdītājam – Izglītības un zinātnes ministrijai uzdevumu nodot pircējam valsts nekustamo mantu 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.Trīsdesmit dienu termiņš Izglītības un zinātnes ministrijai dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem.Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. Tā kā Ministru kabineta rīkojuma projektā minēto nekustamo īpašumu pārdevējs ir valsts akciju sabiedrība „Valsts nekustamie īpašumi”, bet nekustamo īpašumu valdītājs ir Izglītības un zinātnes ministrija, lai varētu izpildīt nekustamo īpašumu pirkumu līgumos noteiktās saistības, Ministru kabineta rīkojuma projekta 3.punktā nekustamo īpašumu valdītājam - Izglītības un zinātnes ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas-nodošanas aktu pārdotie nekustamie īpašumi jānodod to pircējiem. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Saskaņā ar Publiskas personas mantas atsavināšanas likuma 4.panta otro daļu valsts nekustamo īpašumu atsavināšanu ierosina Izglītības un zinātnes ministrija. Jautājuma būtība skar Ministru kabineta kompetenci lemt par to, vai atļaut vai neatļaut nekustamo īpašumu atsavināšanu (pārdošanu).  |
| 7. | Cita informācija | Politikas joma – tieslietu politika. |
|  **II. Tiesību akta projekta ietekme uz sabiedrību –** Projekts šo jomu neskar. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | Turpmākie trīs gadi (tūkst. latu) |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| **3.3. pašvaldību budžets** | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Rīkojuma projekta ietekme uz valsts budžetu saistībā ar nekustamo īpašumu apsaimniekošanas izdevumiem būs atkarīga no tā vai nekustamos īpašumus izdosies pārdot izsolē.Nekustamais īpašums „Ferma Grāviņi”, Catlakšos, Višķu pagastā, Daugavpils novadā, līdz 2012.gada 28.februārim ir iznomāts – ieņēmumi no nekustamā īpašuma nomas ir Ls 306,28 mēnesī.Nekustamais īpašums „"Višķu profesionālā vidusskola" Višķu pagastā, Daugavpils novadā, līdz 2012.gada 30.maijam ir iznomāts – ieņēmumi no nekustamā īpašuma nomas ir Ls 2,52 mēnesī. |
|  **IV. - VI. sadaļa –** Projekts šo jomu neskar. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

27.07.2011. 11:43

1714

I.Jansone

67024921, Ieva.Jansone@vni.lv